**ANUNȚ**

cu privire la condițiile de desfășurare a concursului pentru ocuparea funcției publice de

**Consultant al Direcției financiar-economice** din cadrul Comisiei Electorale Centrale. Perioada de depunere a dosarelor de concurs **03 iunie 2025 – 18 iunie 2025.**

**Condițiile pentru a candida la o funcție publică conform Legii nr. 158/2008:**

1. Deține cetățenia Republicii Moldova;
2. Cunoaște limba română;
3. Are capacitate deplină de exercițiu;
4. Nu a împlinit vârsta de 63 de ani;
5. Este apt(ă), din punct de vedere al stării sănătății, pentru exercitarea funcției publice, conform certificatului medical eliberat de instituția medicală abilitată, dacă pentru funcția respectivă sânt stabilite cerințe speciale de sănătate;
6. Are studiile necesare prevăzute pentru funcția publică respectivă;
7. În ultimii 5 ani nu a fost destituită dintr-o funcție publică conform art. 64 alin. (1) lit. a) și b) sau nu i-a încetat contractul individual de muncă pentru motive disciplinare;
8. În ultimii 5 ani, în cazierul privind integritatea profesională nu are înscrieri cu privire la rezultatul negativ al testului de integritate profesională pentru încălcarea obligației prevăzute la art. 7 alin. (2) lit. a) din Legea nr. 325/2013 privind evaluarea integrității instituționale;
9. Nu are antecedente penale nestinse pentru infracțiuni săvârșite cu intenție;
10. Nu este privată de dreptul de a ocupa anumite funcții sau de a exercita o anumită activitate, ca pedeapsă de bază sau complementară, ca urmare a sentinței judecătorești definitive prin care s-a dispus această interdicție;
11. Nu are interdicția de a ocupa o funcție publică sau de demnitate publică, ce derivă dintr-un act de constatare al Autorității Naționale de Integritate.

**Studii:** superioare de licenţă sau echivalent în domeniul economiei, contabilității sau finanțelor.

**Cerințe specifice minime:**

- cunoașterea actelor normative în domeniu; cunoaşterea unei limbi de circulaţie internaţională (nivel B1);

- abilităţi de utilizare a computerului (1C, Word, Excel, Power Point, Internet, poşta electronică etc.).

**Sarcini de bază:**

1. Eliberarea, ținerea evidenței și prelucrarea foilor de parcurs.
2. Ținerea evidenței stocurilor de materiale, a circulației acestora, înregistrarea proceselor-verbale de casare a stocurilor și consumul lor.
3. Generalizarea operațiunilor economice și întocmirea notelor de contabilitate și dărilor de seamă contabile.
4. Participarea, conform domeniului de competență atribuit, la procesul de elaborare a materialelor instructive, a formularelor tipizate ale organelor electorale inferioare, precum și ținerea evidenței arhivei direcției.
5. Participarea la procesul de elaborare a materialelor instructive, a formularelor tipizate în domeniul atribuit.

**Bibliografia:**

1. Codul Electoral al Republicii Moldova nr. 325/2022;
2. Codul Fiscal nr. 1163/1997;
3. Legea contabilității nr. 113/2007;
4. Legea finanţelor publice şi responsabilităţii bugetar-fiscale nr. 181/2014;
5. Legea nr. 158/2008 cu privire la funcţia publică şi statutul funcţionarului public;
6. Legea intergrității nr. 82/2017;
7. Legea nr. 270/2018 privind sistemul unitar de salarizare în sectorul bugetar;
8. Ordinul Ministerului Finanțelor nr. 208 din 24.12.2015 privind clasificarea bugetară; Ordinul Ministerului Finanțelor nr.215 din 28.12.2015 cu privire la aprobarea Normelor metodologice privind executarea de casă  a bugetelor componente ale bugetului public naţional şi a mijloacelor extrabugetare prin Contul Unic Trezorerial al Ministerului Finanţelor; Ordinul Ministerului Finanțelor nr. 216 din 28.12.2015 cu privire la aprobarea Planului de conturi contabile în sistemul bugetar şi a Normelor metodologice privind evidența contabilă și raportarea financiară în sistemul bugetar; Ordinul Ministerului Finanțelor nr.164 din 30.12.2016 cu privire la aprobarea Cerinţelor la întocmirea Raportului narativ privind executarea bugetelor autorităţilor/instituţiilor bugetare;
9. Regulamente și instrucțiuni menite să perfecționeze procedurile electorale aprobate de către Comisia Electorală Centrală și plasate pe sait-ul oficial: [www.cec.md](http://www.cec.md/), la rubrica “Cadrul normativ”: Regulamentul privind finanțarea activității partidelor politice, aprobat prin hotărârea Comisiei Electorale Centrale  nr. 1102/2023.

**Modalitatea de depunere a dosarului de concurs:**

* la adresa de e-mail a Comisiei Electorale Centrale;
* prin poșta clasică;
* direct la sediul Comisiei Electorale Centrale.

Data limită de depunere a dosarului de concurs **18 iunie 2025, ora 17:00.**